**Отворен процес јавних консултација о Нацрту правилника о измјенама и допунама Правилника о возачкој дозволи**

Министарство комуникација и транспорта Босне и Херцеговине започиње процес јавних консултација о Нацрту правилника о измјенама и допунама Правилника о возачкој дозволи.

У складу са Правилима за консултације у изради правних прописа у институцијама Босне и Херцеговине („Службени гласник БиХ“, бр. 5/17 и 87/23), процес јавних консултација је отворен у периоду од 3. 7. до 24. 7. 2024. године.

Позивамо Вас да учествујете у консултацијама и својим примједбама, сугестијама и приједлозима дате допринос изради што квалитетнијег прописа.

У консултацијама можете учествовати путем интернетске странице доступне на сљедећем линку: *https://www.*[*ekonsultacije.gov.ba*](https://www.ekonsultacije.gov.ba/)*/.*

Водитељ консултација је Неда Моћевић: neda.mocevic@mkt.gov.ba.

За оне који први пут учествују потребно је извршити пријаву унутар система еКонсултације, који се налази на сљедећем линку: *https://www.*[*ekonsultacije.gov.ba*](https://www.ekonsultacije.gov.ba/)*/.*

Након пријаве у систем еКонсултације, у падајућем менију одаберите институцију - Министарство комуникација и транспорта Босне и Херцеговине - кликните страницу „КОНСУЛТАЦИЈЕ“ и извршите одабир предметног правилника, а потом кликните на прозор „УЧЕСТВУЈ“, након чега ће Вам се отворити могућност давања појединачних приједлога или коментара на правилник.